Экспрессионизм (литература)
Экспрессионизм литературехь кхетайо XX бӀешеран европин модернизман гуранчуьра боламийн а, агӀонийн а дийнна комплекс. Дукхах дерг юьйцу немцойн экспрессионизм, хӀунда аьлчи хилла коьрта болам немцойн мотт буьйцучу мехкашкахь — Германехь а, Австрехь а. Экспрессионизман бохь бу немцойн меттан «праган ишколан» кхолларалла. Прагин йаздархой (Франц Кафка, Густав Майринк, Лео Перуц, Альфред Кубин, Пауль Адлер, ткъа иштта Чапек Карел) шайн кхоллараллин хӀиттамаш тера бацахь а, уьш цхьаьнатуху гӀуртан хьоле безамо клаустрофобино, фантастикан гӀенаш, галлюцинацеш. Цхьацца йаздархой-экспрессионисташ болх бира кхечу европин мехкашкахь — Россехь (Л. Андреев, Е. Замятин), Польшехь (Т. Мичинский), кхин а. Литературин экспрессионизман кийрахь оригиналан боламе санна, цхьаболу говзанчаш хьовсу французийн дадаизме а, советийн ОБЭРИУ тобане а. Оццу хенахь дукхахаболу литературин говзанчаша уьш ша-кепара литературин агӀо лору.